Tretí stav (elektronika)

Tretí stav (alebo vysokoimpedančný stav) v elektronike je taký stav výstupného obvodu digitálneho integrovaného obvodu, keď nie je zopnutý ani jeden z výstupných tranzistorov. Takýmto výstupom tečie len nepatrný zvyškový (zvodový) prúd. 

Názov tretí stav poukazuje na to, že výstup v tomto stave nie je ani v stave logická 0 ani 1, čo sú dva bežné logické stavy. Nemyslí sa tým však, že výstup je schopný realizovať viacúrovňovú logiku.

Výstup, ktorý je možné uviesť do tretieho stavu sa nazýva trojstavovateľný.

Príklady obvodov s trojstavovateľnými výstupmi v skupine 7400: 74xx125, 74xx245, 74xx573.

Kategória:Digitálna elektronika
en:Logic gate#Three-state logic gates